b'\n_START_ARTICLE_\nProv\xc3\xadncia de Sidama\n_START_SECTION_\nHist\xc3\xb2ria\n_START_PARAGRAPH_\nDespr\xc3\xa9s de l\'expulsi\xc3\xb3 dels italians el 1941 i el retorn de Haile Selassie el 1942 la proclamaci\xc3\xb3 1 de 1943 va crear la prov\xc3\xadncia (govern general) de Sidamo amb l\'antiga prov\xc3\xadncia de Borana, la de Sidama, i el territori dels Welayta. _NEWLINE_El 1960 es va revoltar el poble gedeo que es queixava de la nova taxaci\xc3\xb3 que pensava era massa opressiva; per\xc3\xb2 la rebel\xc2\xb7li\xc3\xb3 fou reprimida brutalment; Bahru Zewde explica que els rebels, quasi tots pagesos, "armats en gran part nom\xc3\xa9s amb llances i espases, es van enfrontar a un ben equipat ex\xc3\xa8rcit format pels terratinents i senyors locals i les forces del govern; els gedeos rebels foren derrotats en diversos xocs i una comissi\xc3\xb3 d\'arbitratge dirigida per Afa Negus Eshate Gada va donar la ra\xc3\xb3 als terratinents i va multar als caps tribals dels gedeos que havien participat en la revolta._NEWLINE_La nova constituci\xc3\xb3 de 1995 va repartir la prov\xc3\xadncia entre Or\xc3\xb2mia i una regi\xc3\xb3 pr\xc3\xb2pia que es va integrar en una regi\xc3\xb3 major (formada per cinc subregions) coneguda com a Nacions, Nacionalitats i Pobles de la Regi\xc3\xb3 Meridional.'